**ELŐTERJESZTÉS**

**Szombathely Megyei Jogú Város Közgyűlésének**

**Egészségügyi Szakmai Bizottsága 2025. február 26-i ülésére**

**Javaslat elszámolási határidő meghosszabbítására**

Az Egészségügyi Szakmai Bizottság 2024. május havi ülésén tárgyalta a 2024. évi egészségügyi civil szervezetek beérkezett pályázatait. 24/2024. (V.29.) ESzB. sz. határozatban úgy döntött, hogy a Vas Vármegyei Sclerosis Multiplex Egyesület (a továbbiakban: Egyesület) működési támogatása célú pályázatát 333.800 forint összeggel támogatja.

A támogatási szerződés 11. pontja értelmében a Támogatott köteles a támogatásról 2025. január 31. napjáig elszámolást készíteni. Az Egyesület elnöke előbbi határidő lejártát megelőzően arról tájékoztatott, hogy az elszámolás a fenti határidőig nem valósul meg. Az Egyesület elnöke kérte a támogatási szerződésben szereplő elszámolási határidő 6 hónappal történő meghosszabbítását.

Az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére, legfeljebb egy alkalommal, legfeljebb hat hónap időtartamra a támogatást biztosító önkormányzati szerv döntése alapján meghosszabbítható.

Fentiek alapján javaslom az elszámolási határidő 2025. július 31. napjáig történő meghosszabbítását.

**Szombathely, 2025. február „ ”**

**/: Dr. László Győző :/**

**Határozati javaslat**

**…/2025. (II.26.) ESzB. számú határozat**

1. A Bizottság a „Javaslat elszámolási határidő meghosszabbítására” című előterjesztést megtárgyalta, és – az önkormányzati forrásátadásról szóló 47/2013. (XII.4.) önkormányzati rendelet 6.§ (4) bekezdése és a Szombathely Megyei Jogú Város Önkormányzatának Szervezeti és Működési Szabályzatról szóló 16/2024. (X.10.) önkormányzati rendelet 66. § 16. pontja alapján javasolja az Önkormányzat és a Vas Vármegyei Sclerosis Multiplex Egyesület között létrejött 41247-2/2024. iktatási számú támogatási szerződés 11. pontjában szereplő elszámolási határidő 2025. július 31. napjára történő módosítását.
2. A Bizottság felkéri a kötelezettségvállalót, hogy a támogatási szerződés módosításáról gondoskodjon.

**Felelős:** Szuhai Viktor, az Egészségügyi Szakmai Bizottság elnöke

Dr. László Győző alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő**: azonnal (1. pont vonatkozásában)

2025. március 21. (2. pont vonatkozásában)